**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Lūdzu iekļaut Limbažu novada domes 19.03.2025. Teritorijas attīstības komitejas sēdē

Lēmuma projekts

**Par grozījumiem Limbažu novada pašvaldības domes** **2023. gada** **23. marta saistošajos noteikumos Nr. 5 “****Par medībām Limbažu novada pilsētās” un to nodošanu sabiedrības viedokļa noskaidrošanai**

Ziņo Liene Berga

Saskaņā ar Medību likuma 3. panta otro prim daļu, ja medījamie dzīvnieki apdraud sabiedrisko kārtību un drošību vai rada postījumus, medīt pilsētu teritorijā atļauts saskaņā ar pašvaldības noteikto kārtību. Pašvaldība izdod saistošos noteikumus par medībām pilsētā, nosakot teritorijas (zonas), kurās atļauts medīt, un, ja nepieciešams, papildus medību jomu reglamentējošos normatīvajos aktos noteiktajiem ierobežojumiem nosakot arī medībās izmantojamos rīkus, līdzekļus, metodes, paņēmienus un drošības nosacījumus.

Uz doto brīdi nepieciešams veikt grozījumus pieņemtajos saistošajos noteikumos, pievienojot papildus teritoriju. Grozījumi nepieciešami, jo norādītajās teritorijās – Limbažu pilsētā mīt medījamie dzīvnieki, kas rada apdraudējumu un postījumus šajās teritorijās esošo zemju un pieguļošo zemju īpašniekiem.

Pamatojoties uz Medību likuma 3. panta otro prim daļu un Pašvaldību likuma 46. panta trešo daļu, kas nosaka, ka *saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā,* **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot sabiedrības viedokļa noskaidrošanai grozījumus Limbažu novada pašvaldības domes 2023. gada 23. marta saistošajos noteikumos Nr. 5 “Par medībām Limbažu novada pilsētās” (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Juridiskajai nodaļai pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Juridiskajai nodaļai, pēc sabiedrības viedokļa noskaidrošanas un apkopošanas, atkārtoti vērsties Teritorijas attīstības komitejā saistošo noteikumu apstiprināšanai.
5. Pieņemt zināšanai grozījumu Limbažu novada pašvaldības domes 2023. gada 23. marta saistošajos noteikumos Nr. 5 “Par medībām Limbažu novada pilsētās” paskaidrojuma rakstu (pielikumā).
6. Kontroli par lēmuma izpildi uzdot Limbažu novada pašvaldības izpilddirektoram.